section_heading: Postupno propadanje
paragraph_text: Iz izvještaja i crteža vojnih inženjera koji su obilazili utvrdu u 17. i 18. stoljeću može se vidjeti njeno postupno urušavanje. Tako su u njoj kraće vrijeme boravili Pieroni 1639. godine, Stier 1660., Matthias Anton Weiss 1729. i Riceputi 1742. Pieroni je već 1639. zabilježio da, na primjer, na kvadratnoj kuli nedostaje krov, te da vojnici mogu stanovati samo u kaštelu, i to iznad ulaza.